**Első Magyar Dendeócse Társaság**

**CSÚCSRAJÁRÁS**

**túramozgalom**

**Tájékoztató**

(v1.6.1)

**Információk**

A túramozgalomnak két fokozata van:

**Alap fokozat** – a listában szereplő csúcsok közül csak az 500 méteres tengerszint feletti magassággal rendelkező pontokat kell felkeresni. Összesen 18 csúcs.

**Kiemelt fokozat** – a listában szereplő minden csúcsot fel kell keresni. A kiemeltbe tartozó csúcsok szürkével vannak jelölve, amelyek száma összesen 12.

A túramozgalomnak nincs időbeli korlátja. A túramozgalom részletes kiírása megtalálható a www.dendeocse.hu weboldalon a Saját túráink menüpontban. A Jegyzet/Dátum oszlopba lehet feljegyezni a helyes választ, illetve a csúcs felkeresésének dátumát. Mivel statisztikát is szeretnénk készíteni a túramozgalomról, ezért kérjük, hogy a dátumot is jegyezzétek fel. Fenttartjuk a jogot, hogy azokat a megadott dátumokat, amelyek irreálisnak tűnnek, töröljük!

Lehetőség van fotókkal igazolni egy-egy csúcsot. Ebben az esetben olyan fényképet fogadunk el, amelyen például a résztvevők látszanak a csúcson, vagy amelyen például olyan teljesítménytúra ellenőrzőlap látható, amelynek útvonala áthaladt az adott csúcson. A lényeg, hogy csak olyan fénykép lesz jó, amelyen vagy látszik a résztvevő, vagy a neve szerepel a fényképen lévő, a témához kapcsolódó dokumentumon. Teljesítmény illetve egyéb túra kitűzőkről, jelvényekről készült fotókat nem tudunk elfogadni!

**A túramozgalom teljesítését nem ennek az adatlapnak a postai úton történő visszaküldésével kell igazolni**, hanem a túramozgalom weboldalán kell bejelenteni.

A túramozgalommal kapcsolatos kérdéseket az emdt@dendeocse.hu email címre várjuk. Amennyiben az a tereptárgy - amelyikre a kérdés vonatkozik - nem található, akkor kérlek értesíts minket az előbb feltüntetett email címen. Köszönjük.

Ha olyan kérdés érkezik a túramozgalommal kapcsolatban, amely a résztvevőket érinti, akkor azokat a válaszokkal együtt ki fogjuk írni a túramozgalom oldalára, tehát amennyiben kérdés merül fel, akkor érdemes először megnézni, hátha van már rá válasz.

Minden résztvevőnek kellemes csúcsérzéseket kíván az

EMDT

**A felkeresendő csúcsok listája**

| **#** | **Csúcs neve** | **Tszf. Magasság** | **Kérdés** | **Válasz, időpont** |
| --- | --- | --- | --- | --- |
| 1 | Badacsony  *Balaton-felvidék* | **437 m** | A csúcskőn lévő betű-szám kombináció? |  |
| 2 | Boncsos-tető  *Balaton-felvidék* | **447 m** | Milyen színû a vízmű kapuja? |  |
| 3 | Csóványos  *Börzsöny* | **938 m** | A csúcson található geodézia toronytól 10 m-re található emlékművön hány ujj van felfelé? |  |
| 4 | Dobogókő  *Visegrádi-hegység* | **699 m** | A zászlórúdnak melyik oldalán (4 főégtáj szerinti)van a szintezési csap? |  |
| 5 | Gerecse  *Gerecse* | **633 m** | A geodéziai torony mellett található villámhárító alja milyen színûre van festve? |  |
| 6 | Hármashatár  *Őrség* | **375 m** | Szlovén oldalon a játszótéren milyen színû a csúszda? |  |
| 7 | Hollófészek  *Zselic* | **358 m** | A kék háromszög jelzésen hány kilométert kell a tábla szerint menni a sáv jelzéstől a csúcsig? |  |
| 8 | Írottkő  *Kőszegi-hegység* | **882 m** | A kilátótól Sopron felé a legelső határkő sorszáma? |  |
| 9 | Istállós-kő  *Bükk* | **958 m** | A csúcskő felirata? |  |
| 10 | Kab-hegy  *Bakony* | **599 m** | A kilátó melletti kerítés tetején a V alakú tartón hány szögesdrót fut végig? |  |
| 11 | Karancs  *Karancs-Medves* | **720 m** | Milyen színű a csúcskő? |  |
| 12 | Kecske pad  *Cserehát* | **339 m** | A csúcskő (magassági pont) milyen messze van a földúttól; kb. 1 méter, kb. 10 méter vagy kb. 100 méter? |  |
| 13 | Kékestető  *Mátra* | **1014 m** | Ki készítette a csúcskőtől balra álló, Magyarország képével díszített kopjafát? |  |
| 14 | ?  *Keszthelyi hegység* | **453 m** | A legmagasabb ponthoz közel lévő P+ turistajelzés mellett lévő 25-ös számmal megjelölt vadászlesre hány létrafok visz fel? |  |
| 15 | Kopasz-hegy  *Tokaj* | **512 m** | A tévétorony bejáratánál található zöld kapun lévő legnagyobb táblán van-e piros betû? |  |
| 16 | Kőris-hegy  *Bakony* | **709 m** | Hány lépcsőfok visz fel a kilátóba? |  |
| 17 | Magas-bérc  *Soproni hegység* | **557 m** | A csúcskőre pirossal felírt számok összege? |  |
| 18 | Margita  *Gödöllői-dombság* | **344 m** | A toronytól Erdőkertes felé indulva a piros sávon, az út melyik oldalán lesz az első fa és azon a fán milyen jel látható? |  |
| 19 | Meleg-hegy  *Velencei-hegység* | **352 m** | A csúcson található, nem elkerített torony bejárata mellett látható kék alapon fehér szám? |  |
| 20 | Nagy-Csákány  Vértes | **487 m** | A kerítés sarkánál álló fától 128 fok irányban az erdő szélén álló vadászlesre hány lépcsőfok visz fel?  **VAGY**  A térképen jelölt magassági pont közelében van két kerítés-sarok. Milyen távolságra vannak egymástól? a) 10 m b) 50 m c) 200 m |  |
| 21 | Nagy-Gete  *Gerecse* | **455 m** | Látható-e a csúcskő a kereszttől? |  |
| 22 | Nagy-Kopasz  *Budai hegység* | **570 m** | A kilátó milyen messze van a csúcskőtől, kb. 10 méter vagy kb. 100 méter? |  |
| 23 | Nagy-Milic  *Zemplén* | **894 m** | A csúcsról Füzér felé indulva az első határkőnek a csúcs irányába eső oldalán milyen felirat látható? |  |
| 24 | Naszály-tető  *Naszály* | **652 m** | Hány lépcsőfok vezet fel a földszintről az első emeletre a kilátóban? |  |
| 25 | Ökör-hegy  *Heves-Borsodi dombság* | **541 m** | A csúcskőn található felirat? |  |
| 26 | Pilis-tető  *Pilis* | **756 m** | A kilátó belső, betonoszlopába vésett felirat (két szó és egy évszám)? |  |
| 27 | Purga  *Cserhát* | **575 m** | A csúcshoz legközelebb eső, a turistaút mellett található faoszlopra írt fekete szám? |  |
| 28 | Somló  *Somló* | **432 m** | A kilátóhoz közeli információs táblán kiktől van idézet? |  |
| 29 | Várdomb  *Zalai-dombság* | **338 m** | Hány hangár néz KDK irányba? |  |
| 30 | Zengő  *Mecsek* | **682 m** | Elfektetett kövön hányas évszám látható?  **VAGY**  A geodéziai torony hátsó részén pirossal milyen betű-szám kombináció van felfestve? |  |